28 juni 2013 15:26 | Sander Hulsman | 0
Dit artikel is afkomstig van Computable.nl (https://www.computable.nl/artikel/4767374). © Jaarbeurs IT Media. Plantsoen Oost 2 3811 HH Amersfoort 3.95km
Middelhoefseweg 10 3819 AA Amersfoort 2.35km
Zuidsingel 57 3811 HD Amersfoort 3.79km
Kaliumweg 8 3812 PT Amersfoort 1.79km
Hooglandseweg-Noord 55 3813 VD Amersfoort 2.85km
Groenestraatmarkt 6 3811 CP Amersfoort 3.59km
Noordewierweg 155A 3812 DE Amersfoort 2.44km
Bloemendalsestraat 61-63 3811 ER Amersfoort 3.35km
Kwekersweg 7 3813 TG Amersfoort 2.64km
Hof 5 3811 CJ Amersfoort 3.57km
Langegracht 10 3811 Amersfoort 3.59km
Kortegracht 6 3811 KH Amersfoort 3.71km
Utrechtseweg 38 3818 EM Amersfoort 3.83km
Stationsplein 49 3818 LE Amersfoort 3.38km
Barchman Wuytierslaan 200 3818 LN Amersfoort 3.54km Mpumalanga-Beeld - Egpaar takel die vyf hoës
Tuisblad / Nuus / Egpaar takel die vyf hoës
EGPAAR TAKEL DIE VYF HOËS
Leon en Lise Coetzee op die berg Kilimandjaro. Die Coetzee-egpaar is ook ywerige Cape Argus-fietsryers.
’n Egpaar van eMalahleni wil vyf van die hoogste pieke in die wêreld klim ten bate van die Reik na ’n Droom-projek.
Die eerste op Leon (48) en Lise Coetzee (33) se lys is die berg Elbrus in Rusland. Dit is die hoogste piek in Europa en Asië.
Hulle pak hierdie uitdagings aan omdat Leon se dogter, Chantelle, wat jare gelede aan beenkanker oorlede is, deur die Reik na ’n Droom-stigting bygestaan is.
Sy is op 11-jarige ouderdom met dié terminale siekte gediagnoseer en is ’n jaar later oorlede.
Die Coetzee-egpaar vertrek op 22 Julie op hul avontuur en keer op 3 Augustus terug.
Sowat twee jaar gelede het die egpaar besluit om hul lewe te lééf.
“Ons het net besluit ons kan nie meer net ons werk doen en dan by die huis lê en televisie kyk nie. Tydens Chantelle se siekbed het ons haar vreeslik in watte toegedraai.
“Net ’n paar maande voor haar afsterwe het sy vir my gesê Jesus het kinders gemaak om te speel. Ek het haar toe laat begaan sodat sy gelukkig kon wees,” sê Leon, ’n restaurant-eienaar in eMalahleni, hartseer.
Met Chantelle se siekbed het Leon ook beleef hoe talle kinders alleen in onkologie-eenhede gelê het sonder dat hul ouers hulle besoek.
“Dit was bitter hartseer. En met Reik na ’n Droom kan iets kleins vir hierdie kinders ongelooflik spesiaal wees. Dis hoekom ons die pieke wil klim en geld insamel. Daar is so baie kinders wat nog nie eens in ’n restaurant geëet of fiets gery het nie. Met hierdie geld kan ons ’n paar kinders hierdie lekkerte laat ervaar,” sê hy.
Volgens Leon het hulle oorspronklik gemik om R100 000 met die Elbrus-klim in te samel, maar danksy goedgunstige gemeenskappe kan hulle dalk dubbel soveel insamel.
Die Coetzees betaal hul eie ekspedisie-koste, wat sowat R56000 elk beloop.
Die ander pieke wat die egpaar wil klim, is Machu Picchu in Peru, Denali (McKinley) in Noord-Amerika, Aconcagua in Suid-Amerika en die Carstensz-piramide in Indonesië.
Hulle het verlede jaar Kilimandjaro in Tanzanië geklim.
“Dit was seker die koudste en natste wat ek in my lewe was. Ons het die piek Oujaarsaand bereik. Ek wou vir twee maande niks daarvan weet om weer so iets aan te pak nie,” sê Lise.
Die egpaar klim nie net berg nie, maar het ook al verskeie kere die Argus-fietsren met die Reik na ’n Droom-kenteken op hul truie gery. Hulle het ook al valskerm gespring, saam met haaie geduik en doen sommer gereeld driekamp-uitdagings.